Folketing
2004-11-10

Så kunne jeg godt tænke mig at komme med et andet eksempel: Vi har en børnehave, hvor alle børn er med i ordningen. Peter går så ud af børnehaven, og så kommer Ole ind i stedet for, og hans mor eller far har ikke råd til at være med i en madordning. Mener fru Line Barfod så, at fordi Ole ikke har råd til at være med i den madordning, så skal man afskaffe madordningen? Skal man så evaluere sådan en madordning, hver gang der kommer et nyt barn ind i institutionen? Det er jo sådan set det, fru Line Barfod står og siger. Jeg vil godt høre: Er det det, fru Line Barfod mener? (Kort bemærkning).